[{"text_idx": "#000000", "text": "Tago 1: historia muzeo kaj Perperikon"}, {"text_idx": "#000002", "text": "La historia muzeo de Kardj\u0302ali felic\u0302as bazig\u0302i en bela konstruaj\u0302o fare de renoma arkitekto Pomerancev (ruso, i. a. fama pro la katedralo Aleksander Nevskij en Sofia). G\u0302i enhavas diversajn belaj\u0302ojn, trovitajn en Kardj\u0302ali kaj apude, interalie g\u0302ia fierindaj\u0302o estas malgranda fajne farita arg\u0302enta s\u0302losilo, kiu estas faldebla. Kaj en g\u0302ia faldaj\u0302o estas stampileto. S\u0302ajne mezepoka, eble alportita el Eu\u0306ropo, sed c\u0302io jam miksig\u0302is en la kapo :) Alia vidindaj\u0302o estas pli ol metron alta romia bronza lumigilo, oni nomas fantaste grandan takson de g\u0302ia prezo. En la tria etag\u0302o estas interesa prezento de pli proksima epoko: la procezo pri preparado de tabako (grava loka industrio g\u0302is nun) ka."}, {"text_idx": "#000003", "text": "La muzeo estas grandega por dimensio de la negranda urbo, tamen g\u0302i ne estas troa por loko, tiom historie s\u0302arg\u0302ita. Mi s\u0302atis la muzeon multe kaj ankau\u0306 la parketon antau\u0306 g\u0302i."}, {"text_idx": "#000005", "text": "Post kiam ni satig\u0302is (mi sentis min preskau\u0306 ebria) ni ekveturis al Perperikon. Estas granda loko sur monto kelkajn kilometrojn for de Kardj\u0302ali. Iam tie estis sanktejo de trakoj (trakianoj?), restis multaj ejoj, kies veran celon jam neniu povos konjekti, sed oni kredas, ke estis kvazau\u0306 templo de la Suno. Estis ankau\u0306 romia, bizanca, bulgara kaj iomete otomana periodoj. Kelkloke videblas muroj, popece faritaj en diversaj teknikoj: la plej frua trakia, la pli posta bizanca ktp. Lokanoj esperas pus\u0302i Perperikonon al la listoj de monda heredaj\u0302o de UNESCO."}, {"text_idx": "#000006", "text": "Tio c\u0302i estas la supozata rita trono de la supera diservanto: oni proponis al mi sidig\u0302i, sed mi konsideris tion tro banala kaj nur pozis apude:"}, {"text_idx": "#000007", "text": "Mia c\u0302efa impreso pri Perperikono estas la absoluta silento en g\u0302ia supro. Estas tre paca kaj bela loko, ec\u0302 en decembro, kaj, se mi estus homo de iom alia tipo, mi petus la c\u0302ic\u0302eronon por duonhoro eksilenti :) La c\u0302ic\u0302erono tamen estas tre interesa de etnografia vidpunkto: rusa (au\u0306 prezentita al mi kiel tia) virino el Ukrainio, kiu konatig\u0302is kun sia bulgara edzo en Kievo; s\u0302i parolas kun la edzo en la rusa kaj kun la filinoj \u2014 en la ukraina (mi tion atestis mem, s\u0302i faris pos\u0302telefonajn vokojn, ion kunordigante inter ili). En Bulgario s\u0302i plene naturig\u0302is kaj dividas plurajn lokajn ideojn, kiujn s\u0302i pli efike transdonas dank\u2019 al komuna lingvo inter ni (la rusa); inter alie mi eksciis du fres\u0302ajn (por mi) komplot-teoriojn \u2014 pri la grekoj, kiuj intence kaj eble per koruptado de bulgaraj politikistoj silentigas la famon de arkeologiaj trovitaj\u0302oj en Bulgario, kaj pri la ege ric\u0302aj c\u0302u-araboj, kiuj evidente pripagis la kontrau\u0306turkajn misagojn de J\u0302ivkov en la okdekaj (vere tro krudaj kaj antau\u0306videble malefikaj; tiom stultaj, ke nur ia malpaciga intenco venas en la kapon kiel logika klarigo)."}, {"text_idx": "#000008", "text": "La vojo al Perperikon kaj la montara aero tie estis tre forta bato por mia organismo. Mi sentas min tro sana nun kaj volas dormi :) Tamen post duonhoro mi ankorau\u0306 havos mang\u0302on. Tiam mi definitive iros dormi."}, {"text_idx": "#000017", "text": "Hodiau\u0306 ni vizitis etnografian centron en Zlatograd, malgranda montara urbo 60 km for de Kardj\u0302ali. Zlatograd iam estis industria kaj minista..."}, {"text_idx": "#000018", "text": "\u2022 Tago 5: s\u0302tonaj fungoj kaj komunumo Ardino"}, {"text_idx": "#000019", "text": "Estas parto de priskribo de mia vojag\u0302o al Rodopoj en 2009, helpe de Gabi Tour, la loka zorganto pri ekologiaj kaj..."}]